Държавен вестник, бр. 34, 2014 г., стр. 29

БРОЙ  34	
Д Ъ Р Ж А В Е Н  В Е С Т Н И К 	
СТР.  29  
от проектантска организация и/или право­
способен проектант, заверен от Института 
по почвознание;
4. за дейности по чл. 5, ал. 1, т. 3, буква „д“:
а) становище за необходимостта от из­
вършване на оценка на въздействието на 
проекта върху околната среда, издаден по 
реда на Закона за опазване на околната сре­
да, когато се кандидатства за изграждане на 
хидро­мелиоративни съоръжения;
б) технически проект за изграждане на 
хидромелиоративни съоръжения с подробно 
описани дейности и материали, изготвен и 
заверен от правоспособен проектант, с вклю­
чени количествено-стойностни сметки.
Чл. 10. (1) В срок до 10 работни дни от 
подаване на заявлението по чл. 9, ал. 1 ТЗ на 
ИАЛВ извършва проверка на предоставените 
документи и сравнява данните за посочените 
в заявлението имоти с данните от лозарското 
стопанство, вписани в лозарския регистър.	
(2) При установяване на непълноти и/или 
нередовности в заявлението и приложените 
към него документи ТЗ на ИАЛВ писмено 
уведомява кандидата, който в срок до 10 ра­
ботни дни от получаване на уведомлението 
представя изисканите документи или писмени 
обяснения.
(3) В случаите, когато кандидатът не от­
страни непълнотите и/или нередовностите 
в срока по ал. 2, заявлението се оставя без 
разглеждане. Кандидатът може да подаде ново 
заявление през съответната винарска година.
(4) В срок до 7 работни дни от извършване 
на проверката по ал. 1 или след отстраня­
ване на непълнотите и/или нередовностите 
по ал. 2 ТЗ на ИАЛВ извършва проверка на 
място на заявените имоти за установяване на 
действителното агротехническо състояние. 
Резултатите от проверката се отразяват в 
контролен лист в два екземпляра, подписан 
от длъжностните лица, извършили провер­
ката, и кандидата или негов упълномощен 
представител. 
(5) В срок до три работни дни след из­
вършване на проверката по ал. 4 ТЗ на ИАЛВ 
изготвя становище за одобрение или отхвър­
ляне на заявлението.
Чл. 11. (1) В срок до 5 работни дни от 
изготвянето на становището по чл. 10, ал. 5 
изпълнителният директор на ИАЛВ утвърж­
дава или отхвърля ППК с мотивирана запо­
вед, която подлежи на обжалване по реда на 
Административнопроцесуалния кодекс (АПК), 
и издава удостоверение за участие по мярка 
„Преструктуриране и конверсия на лозя“. 
(2) Заповедта по ал. 1, ППК и удосто­
верението за право на участие по мярка 
„Преструктуриране и конверсия на лозя“ се 
изпращат на кандидата.
Раздел V
Условия и ред за подаване на заявление за 
предоставяне на финансова помощ 
Чл. 12. (1) За предоставяне на финансова 
помощ се подава заявление по образец, ут­
върден по реда на чл. 3, ал. 2, в централно 
управление на ДФЗ (ЦУ на ДФЗ). 
(2) Към заявлението по ал. 1 се прилагат 
следните документи в оригинал:
1. изрично нотариално заверено пълно­
мощно, когато документите се подават от 
упълномощено лице;
2. удостоверение по чл. 87, ал. 6 от Да­
нъчно-осигурителния процесуален кодекс 
(ДОПК) за липса на публични задължения, 
издадено не по-рано от 1 месец преди датата 
на подаване на заявлението за предоставяне 
на финансова помощ;
3. документите по чл. 11, ал. 2.
(3) При подаване на заявлението по ал. 1 
не се допуска промяна в размера на площта, 
одобрена за подпомагане в удостоверението 
за право на участие, издадено от ИАЛВ по 
реда на чл. 11, ал. 1.
Чл. 13. (1) След подаване на заявлението 
за предоставяне на финансова помощ по 
чл. 12 служителите от ДФЗ извършват адми­
нистративна проверка на документите, както 
и финансова оценка на ППК на основание 
определените в приложение № 1 пределни цени 
по мярка „Преструктуриране и конверсия“.
(2) При установяване на нередовност и/или 
непълнота на документите при проверката 
по ал. 1 ДФЗ писмено уведомява кандидата, 
който в срок до 10 работни дни от получа­
ване на уведомителното писмо трябва да 
отстрани нередовностите и/или непълнотите 
и да предостави изисканите документи и/или 
писмени обяснения.
(3) Когато кандидатът не отстрани нередов­
ностите и/или непълнотите по ал. 2 в срок, 
заявлението за подпомагане се отхвърля със 
заповед на изпълнителния директор, която 
подлежи на обжалване по реда на АПК. 
(4) В срок до 30 работни дни от подаване 
на заявлението за предоставяне на финансова 
помощ ДФЗ одобрява или отхвърля същото 
със заповед на изпълнителния директор, ко­
ято подлежи на обжалване по реда на АПК.
(5) Срокът по ал. 4 се удължава:
1. когато е изпратено писмо за нередовно­
сти, за отстраняването на които е необходимо 
становище на други органи или институции, 
със срока за получаване на отговор или ста­
новище от съответната институция;
2. със заповед на изпълнителния директор 
на ДФЗ, когато са постъпили документи и/
или информация, които създават съмнения 
за нередност.